section_heading: Mjesto radnje
paragraph_text: Glavna međunarodna prometna poveznica grada je međunarodna zračna luka Francis International Airport, smještena u krajnjem istočnom dijelu Dukesa (JFK International Airport, oblik piste po uzoru na La Guardia Airport), kroz koju u grad dolazi najveća količina imigranata i posjetitelja. Dijelovi grada i Alderney međusobno su povezani mrežom autocesta i brzih cesta, podzemnom i izdignutom željeznicom, mostovima te podvodnim tunelima. Grad je vrlo okrutno mjesto. Na ulicama je mnogo beskućnika, dilera droge i ovisnika o drogama, a policijskih je postaja puno više nego u prijašnjim GTA igrama. Također, u gradu i Alderneyu ima mnogo bandi: pet obitelji talijanske mafije (Ancelotti, Gambetti, Lupisella, Messina i Pavano) u Liberty Cityju i jedna (Pegorino) u Alderneyu (također vodi određene poslove u L.C.-ju), tri bratve ruske mafije (Petrovič, Faustin, Bulgarin), albanska mafija, irska mafija predvođena obitelji McReary, korejska mafija u Alderneyu, tri kineske trijade (Lee, Ming, Yaoming) u Liberty Cityju, vrlo raširena portorikanska ulična banda Spanish Lords, afroameričke bande M.O.B. i North Holland Hustlers, jamajkanska banda Hillside Posse moćna u trgovini marihuanom u Liberty Cityju, te motociklističke bande (outlaw motorcycle clubs) The Lost MC i Angels of Death MC. Budući da su granice među teritorijima bandi često prilično nejasne, dvije bande mogu se vrlo često naći na istom teritoriju, te surađivati jedna s drugom, ponekad napadajući igrača. Bande se ne ističu kao u GTA: San Andreas, jer u velikom broju slučajeva svi članovi bande ne nose istu boju odjeće, međutim, prepoznatljivi su po nekim drugim obilježjima.